CELEX: 
Language: et
Date: 2018-04-27 00:00:00
Title: KOMISJONI DELEGEERITUD MÄÄRUS (EL) …/…, millega muudetakse ja parandatakse delegeeritud määrust (EL) 2017/655, millega täiendatakse Euroopa Parlamendi ja nõukogu määrust (EL) 2016/1628 seoses väljaspool teid kasutatavatele liikurmasinatele paigaldatud kasutusel olevate sisepõlemismootorite gaasiliste saasteainete heite seirega

SELETUSKIRI
            
            
               1.DELEGEERITUD ÕIGUSAKTI TAUST
            
            
               Mõiste „väljaspool teid kasutatavad liikurmasinad“ hõlmab suurt hulka mitmesuguseid masinaid, sh väikseid käsiseadmeid (muruniidukid, kettsaed jne), ehitusmasinaid (ekskavaatorid, laadurid, buldooserid jne) ja põllumajandusmasinaid (kombainid, kultivaatorid jne), kuid ka mootorvaguneid, vedureid ja siseveelaevu.
            
            
               Väljaspool teid kasutatavatele liikurmasinatele paigaldatud mootorite suhtes kehtivad tüübikinnitusnõuded on sätestatud Euroopa Parlamendi ja nõukogu direktiivis 97/68/EÜ
                  1
               , mis on tunnistatud kehtetuks Euroopa Parlamendi ja nõukogu määrusega (EL) 2016/1628
                  2
               , ning kahes selle juurde kuuluvas delegeeritud aktis ja ühes komisjoni rakendusaktis, mida kohaldatakse vastavalt alates 1. jaanuarist 2017 ja alates 3. maist 2017. 
            
            
               Euroopa Komisjon soovib väljaspool teid kasutatavatele liikurmasinatele paigaldatud kasutuses olevate sisepõlemismootorite gaasiliste saasteainete heite seire nõudeid veelgi täiustada, muutes komisjoni delegeeritud määrust (EL) 2017/655
                  3
                vastavalt kogemustele, mis tootmisharu ja liikmesriigid on omandanud esimeste mootori tüübikinnituste käigus.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Seda õigusakti ette valmistades konsulteeris komisjon ekspertide tasandil nõuetekohaselt asjaomaste tööstusharu sidusrühmade, sotsiaalpartnerite ja liikmesriikide ekspertidega.
            
            
               Käesoleva õigusakti üle toimus 1. veebruarist 2018 kuni 1. märtsini 2018 avalik konsultatsioon parema õigusloome portaalis; ühtegi märkust ei laekunud.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Käesoleva delegeeritud õigusakti õiguslik alus on Euroopa Parlamendi ja nõukogu 14. septembri 2016. aasta määrus (EL) 2016/1628, mis käsitleb väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnorme ja tüübikinnitusega seotud nõudeid, millega muudetakse määruseid (EL) nr 1024/2012 ja (EL) nr 167/2013 ning muudetakse direktiivi 97/68/EÜ ja tunnistatakse see kehtetuks.
            
            
               KOMISJONI DELEGEERITUD MÄÄRUS (EL) …/…,
            
            
               27.4.2018,
            
            
               millega muudetakse ja parandatakse delegeeritud määrust (EL) 2017/655, millega täiendatakse Euroopa Parlamendi ja nõukogu määrust (EL) 2016/1628 seoses väljaspool teid kasutatavatele liikurmasinatele paigaldatud kasutusel olevate sisepõlemismootorite gaasiliste saasteainete heite seirega
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 14. septembri 2016. aasta määrust (EL) 2016/1628, mis käsitleb väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnorme ja tüübikinnitusega seotud nõudeid, millega muudetakse määruseid (EL) nr 1024/2012 ja (EL) nr 167/2013 ning muudetakse direktiivi 97/68/EÜ ja tunnistatakse see kehtetuks,
                  4
                eriti selle artikli 19 lõiget 2,
            
            
               ning arvestades järgmist:
            
            
               (1)Komisjoni delegeeritud määruses (EL) 2017/655
                  5
                on muu hulgas sätestatud väljaspool teid kasutatavatele liikurmasinatele paigaldatud kasutusel olevate sisepõlemismootorite gaasiliste saasteainete seire menetlused.
            
         
         
            
               (2)Määruse (EL) 2016/1628 III lisa tabeli III-1 kohaselt on alamkategooria NRE-v-5 mootoritele ELi tüübikinnituse taotlemise ja nende mootorite turulelaskmise kohustuslik tähtaeg üks aasta hilisem kui alamkategooria NRE-v-6 mootoritel.
            
            
               (3)Et nende väiksema võimsusvahemikuga NRE-v-5 mootorite tootjatel oleks lihtsam pidada kinni delegeeritud määruses (EL) 2017/655 sätestatud tähtaegadest, millal tuleb katsetulemused tüübikinnitusasutusele esitada, tuleks seetõttu vähendada väljaspool teid kasutatavatele liikurmasinatele paigaldatud ning gaasiliste saasteainete heite seire raames katsetatavate sisepõlemismootorite kumuleeritud kasutusaega, mis on ette nähtud sellele mootorite alamkategooriale. 
            
            
               (4)Selguse huvides tuleb märkida, et delegeeritud määruse (EL) 2017/655 lisa 5. liites nimetatud võrdlustöö ja CO2 võrdlusmass, mida tootja kasutab mootoritüübi või mõne muu samasse tüüpkonda kuuluva mootoritüübi gaasiliste saasteainete heite arvutamiseks, on samad, mis on sätestatud mootoritüübi või mootoritüüpkonna ELi tüübikinnitustunnistuse lisandis vastavalt komisjoni rakendusmääruse (EL) 2017/656
                  6
                IV lisas esitatud näidisvormile.
            
            
               (5)Et vältida gaasiliste saasteainete heite arvutamisel tehtavaid ümardamisvigu, tuleks täpsustada, et kohaldatavad heite piirnormid on sätestatud määruse (EL) 2016/1628 artikli 18 lõikes 2.
            
            
               (6)Et tagada delegeeritud määruse (EL) 2017/655 sisemine kooskõla ja viia see vastavusse komisjoni delegeeritud määrusega (EL) 2017/654
                  7
               , tuleks teatavad mõõtühikud üle vaadata.
            
            
               (7)Pärast delegeeritud määruse (EL) 2017/655 avaldamist on avastatud mitut liiki vigu, sealhulgas vastutuse ebaõige jaotus ja vead teatavates valemites, ning need tuleks parandada.
            
            
               (8)Seepärast tuleks delegeeritud määrust (EL) 2017/655 vastavalt muuta ja parandada,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Delegeeritud määruse (EL) 2017/655 muudatused
            
            
               (1)Lisatakse artikkel 3a järgmises sõnastuses:
            
            
               „Artikkel 3a
            
            
               Üleminekusätted
            
            
               1.Olenemata käesoleva määruse sätetest, nagu neid on muudetud komisjoni delegeeritud määrusega (EL) 2018/ [ELT: palun sisestada käesoleva määruse number], jätkavad tüübikinnitusasutused kuni 31. detsembrini 2018 mootoritüüpidele ja -tüüpkondadele ELi tüübikinnituste andmist käesoleva määruse selle redaktsiooni kohaselt, mis kehtib [ELT: palun sisestada käesoleva määruse jõustumiskuupäevale vahetult eelnev kuupäev].
            
            
               2.Olenemata käesoleva määruse sätetest, nagu neid on muudetud komisjoni delegeeritud määrusega (EL) 2018/ [ELT: palun sisestada käesoleva määruse number], lubavad liikmesriigid kuni 30. juunini 2019 turule lasta mootoreid, mis põhinevad mootoritüübil, mis on saanud tüübikinnituse käesoleva määruse selle redaktsiooni kohaselt, mis kehtib [ELT: palun sisestada käesoleva määruse jõustumiskuupäevale vahetult eelnev kuupäev].“;
            
            
               (2)Delegeeritud määruse (EL) 2017/655 lisa muudetakse vastavalt käesoleva määruse I lisale.
            
            
               Artikkel 2
            
            
               Delegeeritud määruse (EL) 2017/655 parandused
            
            
               Delegeeritud määruse (EL) 2017/655 lisa parandatakse vastavalt käesoleva määruse II lisale.
            
            
               Artikkel 3
            
         
         
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 27.4.2018
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        Euroopa Parlamendi ja nõukogu 16. detsembri 1997. aasta direktiiv 97/68/EÜ, väljaspool teid kasutatavatele liikurmasinatele paigaldatavate sisepõlemismootorite heitgaaside ja tahkete heitmete vähendamise meetmeid käsitlevate liikmesriikide õigusaktide ühtlustamise kohta (EÜT L 59, 27.2.1998, lk 1).
               
               
                  
                     (2)
                  
                        Euroopa Parlamendi ja nõukogu 14. septembri 2016. aasta määrus (EL) 2016/1628, mis käsitleb väljaspool teid kasutatavate liikurmasinate sisepõlemismootorite gaasiliste saasteainete ja tahkete osakeste heite piirnorme ja tüübikinnitusega seotud nõudeid, millega muudetakse määruseid (EL) nr 1024/2012 ja (EL) nr 167/2013 ning muudetakse direktiivi 97/68/EÜ ja tunnistatakse see kehtetuks (ELT L 252, 16.9.2016, lk 53).
               
               
                  
                     (3)
                  
                        Komisjoni 19. detsembri 2016. aasta delegeeritud määrus (EL) 2017/655, millega täiendatakse Euroopa Parlamendi ja nõukogu määrust (EL) 2016/1628 seoses väljaspool teid kasutatavatele liikurmasinatele paigaldatud kasutusel olevate sisepõlemismootorite gaasiliste saasteainete heite seirega (ELT L 102, 13.4.2017, lk 334).
               
               
                  
                     (4)
                  
                        ELT L 252, 16.9.2016, lk 53. 
               
               
                  
                     (5)
                  
                        Komisjoni 19. detsembri 2016. aasta delegeeritud määrus (EL) 2017/655, millega täiendatakse Euroopa Parlamendi ja nõukogu määrust (EL) 2016/1628 seoses väljaspool teid kasutatavatele liikurmasinatele paigaldatud kasutusel olevate sisepõlemismootorite gaasiliste saasteainete heite seirega (ELT L 102, 13.4.2017, lk 334).
               
               
                  
                     (6)
                  
                        Komisjoni 19. detsembri 2016. aasta rakendusmäärus (EL) 2017/656, millega kehtestatakse väljaspool teid kasutatavate liikurmasinate sisepõlemismootorite heite piirnormide ja tüübikinnituse haldusnõuded vastavalt Euroopa Parlamendi ja nõukogu määrusele (EL) 2016/1628 (ELT L 102, 13.4.2017, lk 364).
               
               
                  
                     (7)
                  
                        Komisjoni 19. detsembri 2016. aasta delegeeritud määrus (EL) 2017/654, millega täiendatakse Euroopa Parlamendi ja nõukogu määrust (EL) 2016/1628 väljaspool teid kasutatavate liikurmasinate sisepõlemismootorite heite piirnormide ja tüübikinnitusega seotud tehniliste ja üldnõuete osas (ELT L 102, 13.4.2017, lk 1).
               
            
      
    ---documentbreak--- 
      
         
         
            
               I LISA
            
            
               Delegeeritud määruse (EL) 2017/655 lisa muudetakse järgmiselt.
            
            
               (1)Punktid 2.6.1.1 ja 2.6.1.2 asendatakse järgmistega:
            
            
               „2.6.1.1. 9 mootori katsetamine, mille kogunenud kasutusaeg on alla a % heite püsimisajast vastavalt tabelile 1. Katsetulemused tuleb esitada tüübikinnitusasutusele 31. detsembriks 2022.
            
            
               2.6.1.2. 9 mootori katsetamine, mille kogunenud kasutusaeg on üle b % heite püsimisajast vastavalt tabelile 1. Katsetulemused tuleb esitada tüübikinnitusasutusele 31. detsembriks 2024.“
            
            
               (2)Punktile 2.6.1.3 lisatakse järgmine tabel 1:
            
            
               „Tabel 1
            
            
               Heite püsimisaja väärtuse %
            
            
                     
                        Valitud mootori võrdlusvõimsus (kW)
                     
                  
                  
                     
                        a
                     
                  
                  
                     
                        b
                     
                  
               
                     
                        56 ≤ P < 130
                     
                  
                  
                     
                        20
                     
                  
                  
                     
                        55
                     
                  
               
                     
                        130 ≤ P ≤ 560
                     
                  
                  
                     
                        30
                     
                  
                  
                     
                        70“
                     
                  
               
               (3)Punkt 2.6.2.1 asendatakse järgmisega:
            
            
               „2.6.2.1.Esimese 9 mootori katsetulemused tuleb esitada hiljemalt 12 kuud pärast esimese mootori paigaldamist väljaspool teid kasutatavale liikurmasinale ja hiljemalt 18 kuud pärast tüübikinnituse saanud mootoritüübi või -tüüpkonna tootmise alustamist.“
            
            
               (4)Punkt 3.1.1 asendatakse järgmisega:
            
            
               „3.1.1. Väljaspool teid kasutatava liikurmasina käitaja, kes teostab kasutusaegset seirekatset, ei pea olema tavaline kutseline käitaja, kui tootja tõendab tüübikinnitusasutusele, et kõnealusel käitajal on küllaldaselt oskusi ja piisav väljaõpe, et seda liikurmasinat käitada.“
            
            
               (5)3. liite punktis 4.1 asendatakse tabel järgmisega:
            
            
               „Tabel 
            
            
               Lubatud hälbed
            
            
                     
                        Regressioonisirge tõus, m
                     
                  
                  
                     
                        0,9–1,1 – soovitatav
                     
                  
               
                     
                        Determinatsioonikordaja r2
                     
                  
                  
                     
                        min 0,90 – kohustuslik“
                     
                  
               
               (6)5. liidet muudetakse järgmiselt:
            
            
               (a)joonise 1 järele lisatakse punkt 2.1.5 järgmises sõnastuses:
            
         
         
            
               „2.1.5.Mootoritüübi või kõikide samasse mootoritüüpkonda kuuluvate mootorite võrdlustöö ja CO2 võrdlusmass peavad vastama selle mootoritüübi või mootoritüüpkonna ELi tüübikinnitustunnistuse lisandi punktides 11.3.1 ja 11.3.2 esitatud andmetele, nagu on sätestatud komisjoni rakendusmääruse (EL) 2017/656* IV lisas.
            
            
               ________________________
            
            
               *Komisjoni 19. detsembri 2016. aasta rakendusmäärus (EL) 2017/656, millega kehtestatakse väljaspool teid kasutatavate liikurmasinate sisepõlemismootorite heite piirnormide ja tüübikinnituse haldusnõuded vastavalt Euroopa Parlamendi ja nõukogu määrusele (EL) 2016/1628 (ELT L 102, 13.4.2017, lk 364).“;
            
            
               (b)punkt 3 asendatakse järgmisega:
            
            
               „3. Gaasiliste saasteainete heitearvutuste ümardamine
            
            
               Vastavalt standardile ASTM E 29-06b (katseandmetes tüvenumbrite kasutamise üldine tava spetsifikatsioonidele vastavuse kindlaksmääramiseks) ümardatakse lõplikud katsetulemused ühe etapina sellise komakohtade arvuni, mis on ette nähtud määruse (EL) 2016/1628 artikli 18 lõikes 2 sätestatud vastavate heitgaasi piirnormide puhul, pluss üks tüvenumber.“
            
            
               
            
               II LISA
            
            
            
               Delegeeritud määruse (EL) 2017/655 lisa parandatakse järgmiselt.
            
            
               (1)Punkt 5.1 asendatakse järgmisega:
            
            
               „5.1. Elektrooniline juhtarvuti edastab andmevoo teabe mõõteseadmetesse või mobiilse heitemõõtmissüsteemi (PEMS) andmeregistraatorisse kooskõlas 7. liites sätestatud nõuetega.“
            
            
               (2)Punktid 6.1–6.4 asendatakse järgmisega:
            
            
               „6.1.Kasutusaegsed seirekatsed viiakse läbi PEMSi abil 1. liite kohaselt.
            
            
               6.2. Tootjad peavad järgima 2. liites sätestatud katsemenetlust seoses väljaspool teid kasutatavatele liikurmasinatele paigaldatud mootorite PEMSi abil teostatava kasutusaegse seirega.
            
            
               6.3. Tootjad peavad järgima 3. liites sätestatud menetlusi väljaspool teid kasutatavatele liikurmasinatele paigaldatud mootorite PEMSi abil teostatavast kasutusaegsest seirest tulenevate andmete eeltöötlemiseks.
            
            
               6.4. Tootjad peavad järgima 4. liites sätestatud menetlusi kehtivate sündmuste kindlaksmääramiseks väljaspool teid kasutatavatele liikurmasinatele paigaldatud mootorite PEMSi abil teostatava kasutusaegse seire ajal.“
            
            
               (3)(ei puuduta eestikeelset versiooni)
            
            
            
         
         
            
               (4)Punkti 10.1 esimene lause asendatakse järgmisega:
            
            
               „Tootjad koostavad väljaspool teid kasutatavatele liikurmasinatele paigaldatud mootorite PEMSi abil teostatava kasutusaegse seire katsearuande iga katsetatava mootori kohta.“
            
            
               (5)5. liidet parandatakse järgmiselt:
            
            
               (a)punkt 2.2.1 asendatakse järgmisega:
            
            
               „2.2.1.Pidurdamisega seotud gaasiliste saasteainete heitearvutused
            
            
               Pidurdamisega seotud gaasiliste saasteainete heide egas (g/kWh) arvutatakse iga keskmistamisakna ja iga gaasilise saasteaine kohta järgmiselt: 
            
            
            
               kus
            
            
               –mi on gaasilise saasteaine heite mass „i“-nda keskmistamisakna jooksul, g/keskmistamisaken;
            
            
               –
                   on mootori töö „i“-nda keskmistamisakna jooksul, kWh.“;
            
            
               (b)punkt 2.2.3 asendatakse järgmisega:
            
            
               „2.2.3.Vastavustegurite arvutused
            
            
               Vastavustegurid arvutatakse iga kehtiva keskmistamisakna ja gaasilise saasteaine kohta järgmiselt:
            
            
               
                  
            
            
               kus
            
            
               –egas on pidurdamisega seotud gaasilise saasteaine heide, g/kWh;
            
            
               –L on kohaldatav piirnorm, g/kWh.“;
            
            
               (c)punktis 2.3 esimese valemi selgituses asendatakse näitajatega 
                   ning 
                   seotud taanded järgmistega:
            
            
               „– 
                   on CO2 mass mõõdetuna katse alguse ja aja tj,i vahel, g;
            
            
               – 
                   on CO2 mass määratuna NRTC kohta, g;“
            
         
         
            
               (d)punktis 2.3.1 valemi selgituses asendatakse näitajaga 
                   seotud taane järgmisega:
            
            
               „– 
                   on maksimaalne kasulik võimsus määruse (EL) 2016/1628 artikli 3 lõikes 28 määratletud tähenduses, kW.”;
            
            
               (e)punkt 2.3.2 asendatakse järgmisega:
            
            
               „2.3.2.Vastavustegurite arvutused
            
            
               Vastavustegurid arvutatakse iga keskmistamisakna ja saasteaine kohta järgmiselt:
            
            
               
                  
            
            
               Seejuures 
               
                  (kasutusaegne suhtarv) ja
            
            
               
                   (sertifitseerimise suhtarv)
            
            
               kus: 
            
            
               –mi on gaasilise saasteaine heite mass „i“-nda keskmistamisakna jooksul, g/keskmistamisaken;
            
            
               –
                   on CO2 mass „i“-nda keskmistamisakna jooksul, g;
            
            
               –
                   on CO2 mass määratuna NRTC kohta, g;
            
            
               –
                   on gaasilise saasteaine heite mass, mis vastab NRTC kohaldatavale piirnormile, g.“
            
            
               (6)8. liite punkt 2.8. asendatakse järgmisega:
            
            
               „2.8. Mootori kogutöömaht [cm3]“.